Sekolah Menengah Kebangsaan Taman Bukit Indah

Sekolah Menengah Kebangsaan Taman Bukit Indah (SMKTBI) merupakan sebuah sekolah menengah kebangsaan yang terletak di Taman Bukit Indah, Johor Bahru, Johor.

Sejarah
SMK Taman Bukit Indah dibina atas nama Kementerian Pelajaran Malaysia secara rundingan ” Design and Build ” mulai Mei 2002 dan disiapkan sepenuhnya pada September 2003. Bangunan ini diserahkan sepenuhnya pada Jabatan Pelajaran Negeri Johor pada Mac 2004.

SMK Taman Bukit Indah mula beroperasi pada 1 Jun 2004 dan sesi persekolahan bermula pada 14 Jun 2004 yang melibatkan tingkatan peralihan, satu, dua dan empat. Sejumlah besar murid-murid dari SMK Perling 2 mendaftarkan diri pada hari pendaftaran yang diadakan pada 11 Jun 2004. Jumlah murid yang mendaftar ialah 254 orang dan meningkat ke 299 orang pada Disember 2004. Sejumlah 9 buah kelas dibuka iaitu 2 kelas peralihan, 3 kelas tingkatan 1, 3 kelas tingkatan 2 dan 1 kelas tingkatan 4.

Puan Hajah Noor Hayatee Binti Md Noor pula diberi mandat sebagai pengetua pertama manakala seramai 8 orang guru terlatih dan 5 orang guru sandaran tanpa latihan telah memulakan tugas mereka di sekolah ini.

En. Nasir Bin Mohamed Yunos merupakan pengetua yang memimpin sekolah ini sehingga kini.

Infrastruktur

SMK Taman Bukit Indah terdiri daripada blok-blok 3 dan 4 tingkat bangunan pentadbiran dan akademik dengan kemudahan kantin, tempat letak kereta dan basikal berbumbung, dewan serbaguna, kemudahan sukan, surau, 4 unit wakaf dan pangsapuri yang menempatkan 16 unit rumah guru.

Dewan sekolah diberi nama Dewan Seri Indah, dataran perhimpunan dinamakan Dataran Semarak manakala ruang foyer dipanggil Anjung Lestari. Kelas-kelas pula mengambil nama sempena perkataan-perkataan yang “indah” seperti Anggun, Bangi, Ceria dan lain-lain.

Lagu Sekolah
Di sini bermula menimba ilmu
Mengejar satu cita dan impian
Meredah rintangan
Ingin menggenggam kejayaan

Berbekalkan semangat juang
Beriltizam maju cemerlang
Meredah cabaran merentas ujian
Mencapai kejayaan

Indah rimbunan akhlak
Memagari wargamu
Melahirkan cendiakiawan terbilang
Insan beriman

Wahai bonda wahai ayahanda
Iringkan kami doamu
Wahai guru yang membantu
Berbekalkan restumu

Kami Berjaya dan berjasa
Membangunkan negara
Mendaulatkan bangsa

Senarai Pengetua

Pautan Luar
SMK Taman Bukit Indah
 Sekolah Menengah Kebangsaan Taman Bukit Indah

Taman Bukit Indah
Taman Bukit Indah